 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ስርዓተ-ጾታ ናይ ጓልን ወድን ብልዕቲ ሒዘ ተወሊደ 16 ሓምለ 2020 ምንጪ ስእሊ, Rachaphon RiansiriBBC Thai መግለጺ ስእሊ, ኤሪክ ምስ ክልቲኡ ስርዓተ መፍረ ርሕምን መትሎን ተወሊዱ ምሉእ ህይወተይ ብናይ ሐሶት መንነት ይነብር ነይረ ሰባት ውሽጣዊ መንነተይ ምስ ፈለጡ ይጸርፉኑን የላግጹለይን ነይሮም ብሰንኪዚ ለይትን መዓልትን የስቁርቁር ነይረ ይብል ኤሪክ ነዚ ዛንታ ሽሙ ተቐይሩ ንሱ ጭደል ናይ ክልቲኡ ጾታ ኣካላት መፍረ ዘለዎ ሰብ እናሃለወ ከም ጓልዩ ዝፍለጥ ነይሩ ክዓቢ እንከሎ ክልቲኡ ስርዓተ መፍረ ርሕምን መትሎን ከም ዘለዎ ኣይፈልጥን ነይሩ ስድርኡ ከም ጓል ክናብይዎን ከዕብይዎን እንከለው ስለ ዘይፈትዎ ዳሕራይ ምስ ግዜ ክዳን ደቂ-ኣንስትዮ ምኽዳን እናጸልኦ መጸኡ መብዛሕትኡ እዋን ምስ ኣወዳት ምጽዋትን ምኻድን ይፈቱ ነይሩ ብቐጻሊ ከኣ ወዲ እንተዝኸውን ኢሉ እናተመነየ ዓቢዩ ኤሪክ ድልየቱ ብማሕበረ-ሰብ ተቀባልነት ንኽረክብ ድማ ነዊሕ ጉዕዞ ጀሚሩ ካብ ስፖርት ተገሊፉ ኣብ ካልኣይ ደረጃ ቤት-ትምህርቲ ምስ ተጸንበረ ናይ ወዲ-ተባዕታይ ጭዋዳታት ከማዕብል ስለ ዝጀመረ እቲ ኣካላዊ ለውጥታት ምስ ሓዲሽ ምዕራፍ ህይወቱ ኣራጺምዎ ኣብ ቤት-ትምህርቲ ከም ጓል ይወዳደር ስለ ዝነበረ ኣብ ነፍሲ-ወከፍ ውድድር ዓወትን ዝናን ክረክብ ጀሚሩ ኣብቲ ቤት-ትምህርቲ ተመዝጊቡ ዘይፈልጥ ናይ ኣትሌት ክብረ-ወሰን የመዝግብ ኣብቲ ዝነብረሉ ዝነበረ ከተማ ኣብ ነፍሲ ወከፍ ውድድር ብምስዓር ንሃገሩ ታይላንድ ክውክል ኣብ ዝተቓረበሉ እዋን ግን ባህጉ ተኾሊፉ ብጾታኡ ዝተጠራጠሩ ሰባት ንክምርመር ጥርዓን ኣቕሪቦም እቲ ዝተገብረ መርመራ ከኣ ብዘይጥርጥር ናይ ወዲ-ተባዕታይ ክሮሞዞም chromosomes ተረኺቡዎ ሽዑ ንሽዑ ድማ ካብቲ ወድድር ተሰጒጉ በዚ ምኽንያት እቲ ዝነበሮ ደስታን ሓጎስን ብቕልጡፍ ናብ ሻቕሎትን ስግኣትን ተለዊጡ ምንጪ ስእሊ, Rachaphon RiansiriBBC Thai ናይ ህይወት ሕልኽልኽ ነቲ ውጽኢት ምስ ሰማዕኩ ከምዚ ሓደ ሰብ ካብ ነብሰይ ገለ ቀንጢጡ ዝወሰደለይ ኮይኑ ተሰሚዑኒ ንምሉእ ህይወተይ ከም ጓል እየ ዓቢየ ከም ካልኦት ደቂ-ኣንስትዮ ርሕሚ ኣለኒ ይብል ኣነ መን እየ? 